62022TO0104_INF
Διάταξη του προέδρου του εβδόμου τμήματος του Γενικού Δικαστηρίουτης 8ης Ιουνίου 2022 – Ουγγαρία κατά Επιτροπής
(Υπόθεση T‑104/22 R)
«Ασφαλιστικά μέτρα – Πρόσβαση στα έγγραφα – Κανονισμός (ΕΚ) 1049/2001 – Ευρωπαϊκά Διαρθρωτικά και Επενδυτικά Ταμεία – Κανονισμός (ΕΕ) 1303/2013 – Έγγραφα προερχόμενα από κράτος μέλος – Αίτηση αναστολής εκτελέσεως – Fumus boni juris – Επείγον – Στάθμιση συμφερόντων»
1.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής – Λόγοι που αφορούν τη δυνατότητα εφαρμογής της εξαίρεσης από το δικαίωμα πρόσβασης του κοινού που προβλέπεται από τον κανονισμό 1049/2001 και την παράβαση της υποχρέωσης καλόπιστης συνεργασίας – Λόγοι που δεν είναι εκ πρώτης όψεως αβάσιμοι
(Άρθρο 4 ΣΕΕ· άρθρα 278 και 279 ΣΛΕΕ· κανονισμοί του Ευρωπαϊκού Κοινοβουλίου και του Συμβουλίου 1049/2001, αιτιολογική σκέψη 10 και άρθρα 2 § 3 και 4 §§ 1, στοιχείο αʹ, 2, 4 και 5, και 1303/2013, αιτιολογική σκέψη 10 και άρθρο 73)
(βλ. σκέψεις 19, 20, 43-48, 50-52)
2.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Έγγραφα προερχόμενα από κράτος μέλος – Ευχέρεια του κράτους μέλους να ζητήσει από το θεσμικό όργανο τη μη δημοσιοποίηση εγγράφων – Αρμοδιότητα του θεσμικού οργάνου – Έλεγχος του βασίμου της άρνησης πρόσβασης υπό το πρίσμα των εξαιρέσεων που προβλέπει ο εν λόγω κανονισμός – Περιεχόμενο – Υποχρέωση αιτιολογήσεως
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 §§ 1 έως 3 και 5)
(βλ. σκέψεις 33-37)
3.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Βάρος αποδείξεως – Απόφαση της Επιτροπής η οποία χορηγεί μερική πρόσβαση σε έγγραφα προερχόμενα από τις αρχές κράτους μέλους – Αδυναμία μεταγενέστερης αποκατάστασης του εμπιστευτικού χαρακτήρα τους – Εμπίπτει
(Άρθρα 278 και 279 ΣΛΕΕ)
(βλ. σκέψεις 54, 57-60)
Διατακτικό
Το Γενικό Δικαστήριο διατάσσει:
1)
Αναστέλλει την εκτέλεση της απόφασης της Ευρωπαϊκής Επιτροπής, της 14ης Δεκεμβρίου 2021, η οποία εκδόθηκε βάσει του κανονισμού (ΕΕ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, και η οποία αφορά την επιβεβαιωτική αίτηση GestDem 2021/2808 που υποβλήθηκε με σκοπό να εξασφαλίσει την πρόσβαση του κοινού στα έγγραφα τα οποία προέρχονται από τις ουγγρικές αρχές, στο μέτρο κατά το οποίο η εν λόγω απόφαση επιτρέπει την πρόσβαση στα έγγραφα τα οποία προέρχονται από τις ανωτέρω αρχές.
2)
Επιφυλάσσεται ως προς τα δικαστικά έξοδα.